Publication: Magyar Közlöny
Issue: MK-2000-95 (Year: 2000, Number: 95)
Era: 1990-2004
Section: 1. számú melléklet a 28/2000. (IX. 21.) OM rendelethez
Paragraph Index: 237

5. évfolyam Évi óraszám: 18 Témakörök Tartalmak Etnikai csoportok, nemzetiségek, földrajzi, néprajzi tájak, tájegységek Az etnikai csoport és a nemzetiség fogalma, a határainkon túl élő magyarok. A magyar nyelvterület földrajzi-néprajzi tájai, tájegységei, etnikai csoportjai, magyarországi nemzetiségek. A lakóhely természeti adottságai, gazdasági, társadalmi, hon- és népismereti, néprajzi jellemzői A lakóhely természeti adottságai, hagyományos gazdasági tevékenységei. A lakóhely helytörténete, néphagyományai. A lakóhelyhez köthető neves személyiségek, nevezetes épületek, intézmények. A régió hon- és népismereti, néprajzi, nyelvjárási jellemzői. 2000/95/II. szám Néprajzi és nyelvjárási tájegységek A tanév során az alábbi témák közül legalább egyet kötelező feldolgozni: Dunántúl és Kisalföld Földrajzi elhelyezkedése, néhány jellegzetes tája, hon- és népismereti, néprajzi jellemzői. Hagyományos gazdasági tevékenységek: pl. halászat, nád-, gyékényfeldolgozás, makkoltató sertéstartás. Társadalmi ismeretek: pl. uradalmi cselédek, kanászok, molnárok. Település, népi építészet: pl. szeres település, kerített és tornácos ház. Kézművesség, népi díszítőművészet: pl. fazekasság, pásztorművészet, szőttes, tulipános láda, cifraszűr. Néhány jellegzetes népviselet (pl. Sárköz, Kapuvár, Sióagárd). Népszokás, pl. regölés, pünkösdi királynéjárás. Népzene (pl. hosszú furulya, duda), néptánc (pl. karikázó). A határainkon túli magyarság néprajzi jellemzői a Dunántúlhoz és a Kisalföldhöz kapcsolódó területeken (pl. Zoboralja, Csallóköz, Szlavónia). Észak-Magyarország Földrajzi elhelyezkedés, jellegzetes etnikai csoportok (palócok, matyók). Hagyományos gazdasági tevékenységek: az erdő haszonvétele (pl. fakitermelés, mész- és faszénégetés), juhászat, szőlőtermelés. Társadalmi ismeretek: palóc nagycsalád, summásság. Település, népi építészet: településforma (pl. halmazfalu, orsósfalu), jellegzetes települések, a palóc ház és házbelső, gazdasági építmények. Népművészet (pl. palóc áttört bútor, szőttes, hímzés). Néhány jellegzetes népviselet (Hollókő, Mezőkövesd). Népszokás pl. kiszehajtás, Szent Iván-napi tűzugrás, lakodalmi szokások), népzene, (pl. dudanóták). A határainkon túl élő magyarság tájai a történeti Felvidékhez tartozó területeken (pl. Medvesalja, Galánta) és legfontosabb néprajzi jellemzőik. Az Alföld Földrajzi elhelyezkedés, jellegzetes néprajzi csoportok (kunok, hajdúk, jászok), főbb tájai, mezővárosai és hon- és népismereti, néprajzi jellemzői. A gazdasági élet hagyományos formái, pl. rideg állattartás, halászat, ártéri gazdálkodás, gyümölcs- és zöldségtermelés, földművelés. Közösségi munkaalkalmak. Társadalmi ismeretek: pl. pásztorok, kubikusok, tanyasi földművelők, mezővárosok lakói. Településtípusok (pl. kétbeltelkes település, tanya), főbb településközpontok. Népi építészet (pl. napsugaras oromfal, pásztorépítmények). Kézművesség, népi díszítőművészet, pl. fazekasság, falfestés, hímzés. Népviselet: pl. cifraszűr, suba, parasztpolgári viselet. Népköltészet (pl. történeti mondák, betyárdalok), népszokások (pl. pünkösdölés, lakodalomi szokások), néptáncok (pl. oláhos, ugrós), népi hangszer (pl. tekerőlant, citera). A határon túli magyarok Alföldhöz kapcsolódó tájai (pl. Bácska, Bánát) és legfontosabb néprajzi jellemzőik. 2000/95/II. szám

Source: https://magyarkozlony.hu/hivatalos-lapok/adffe7fc82c65dc483a50070dd6b15c0237a64f7/dokumentumok/ff77ab52fcfbd7d427f74c421c17bcf6216cabdb/letoltes